# name
Notomi Noburu sobre La unitat del Sofista de Plató [vídeo]

# metadata.dc.description.abstract[].value
Vídeo del professor Notomi Noburu amb motiu de la publicació en català, que ha comptat amb el suport de la Fundació Japó (The Japan Foundation), del seu llibre La unitat del Sofista de Plató (Edicions Enoanda, 2024), i dels seminaris de lectura impulsats pel Grup de Recerca "Eidos" (Universitat de Barcelona), amb la col·laboració de la Facultat de Filosofia (Universitat de Barcelona).

Biografia de l’autor: Notomi Noburu és catedràtic de filosofia al departament de filosofia de la Universitat de Tòquio (Japó) i actual degà de la seva Facultat de Lletres i Escola de Postgrau d’Humanitats i Sociologia. Autor de nombrosos estudis sobre Plató i els sofistes, tant en llengua anglesa com en japonès. A més de la seva reconeguda monografia sobre el Sofista és autor del llibre Plató: l’actualitat de l’estat ideal (Tòquio: Keio University Press, 2012) on presenta la recepció de La República al Japó modern, estudiant com els filòsofs japonesos l’empraren per pensar la naturalesa de l’estat ideal i quina rellevància continua tenint per al món contemporani. Ha estat president de la International Plato Society (2007-2010), i és membre de l'Associació filosòfica del Japó i integrant del comitè directiu de la Federació internacional de societats filosòfiques (FISP). Actualment, lidera un projecte de recerca que planteja la història de la filosofia mundial des d’una mirada intercultural del concepte de dignitat. 

Informació sobre el llibre: https://edicionsenoanda.com/la-unitat-del-sofista-de-plato/

# metadata.dc.description.sponsorship[].value
Activitat realitzada gràcies a l’ajut de la Fundació Japó - Programa de subvenció per a petits projectes locals. Art, cultura i estudis japonesos (2023-2024) amb el Projecte Codi 23MDSG08 – Traducció al català del llibre de Notomi Noburu, The Unity of Plato’s Sophist: Between the Sophist and the Philosopher (Cambridge University Press) i seminari d’interpretació del text. IPs: Dr. Josep Monserrat-Molas i Dra. Montserrat Crespín Perales.

# metadata.dc.identifier.citation[].value
Notomi, Noburu, "Notomi Noburu sobre La unitat del Sofista de Plató" [vídeo], Crespín Perales, Montserrat (Trad. i subtítols en català)

# metadata.dc.title[].value
Notomi Noburu sobre La unitat del Sofista de Plató [vídeo]